**ΔΕΛΤΙΟ ΤΥΠΟΥ**



 **Κέντρο Πολιτισμού Περιφέρειας Κεντρικής Μακεδονίας**

**σε συνεργασία με την Εφορεία Αρχαιοτήτων Πόλης Θεσσαλονίκης**

**Βραδιά Πανσελήνου με τους Γεώργιο Εμμανουήλ Λαζαρίδη και**

**Καρυοφυλλιά Καραμπέτη**

 **Φρούριο Επταπυργίου**

**27 Αυγούστου, 21:00**

 **Είσοδος ελεύθερη**

**Ποίηση, μουσική, πανσέληνος**… ο **παγκοσμίου φήμης Θεσσαλονικιός πιανίστας και συνθέτης Γεώργιος Εμμανουήλ Λαζαρίδης** συμπράττει με την διακεκριμένη ηθοποιό **Καρυοφυλλιά Καραμπέτη**, σε μια… βραδιά γεμάτη φως!

Το **Κέντρο Πολιτισμού της Περιφέρειας Κεντρικής Μακεδονίας** και η **Εφορεία Αρχαιοτήτων** **Πόλης Θεσσαλονίκης** παρουσιάζουν μια **μαγική βραδιά**, κάτω από το **αυγουστιάτικο φεγγάρι.** Η εκδήλωση, με **ελεύθερη είσοδο**, εντάσσεται στο πλαίσιο των **εκδηλώσεων για την Πανσέληνο του Αυγούστου**, που πραγματοποιούνται επί σειρά ετών σε πολλούς **αρχαιολογικούς χώρους** της χώρας.

Η εκδήλωση θα φιλοξενηθεί σε μία από τις **εσωτερικές αυλές του Φρουρίου του Επταπυργίου**, ενός από τα σημαντικότερα **μνημεία** της πόλης μας, μέρος του καταλόγου μνημείων παγκόσμιας κληρονομιάς της **ΟΥΝΕΣΚΟ**.

Στο πρώτο μέρος της βραδιάς, η **"Σονάτα του σεληνόφωτος"** του **Γιάννη Ρίτσου**, σε απαγγελία της **Καρυοφυλλιάς Καραμπέτη**, θα … συναντήσει μέρη της **"Σονάτας υπό το σεληνόφως"** του **L. V. Beethoven**.

Στο δεύτερο μέρος το κοινό θα απολαύσει **ρεσιτάλ πιάνου** του **Γιώργου Εμμανουήλ Λαζαρίδη**, ο οποίος θα ερμηνεύσει δυο έργα για πιάνο του **L. V. Beethoven**, τη **σονάτα αριθμ. 14**, γνωστή σαν **"Σονάτα υπό το σεληνόφως"** και την **σονάτα αριθμ. 17** ή αλλιώς **"Σονάτα της καταιγίδας"**.

**Καλλιτεχνική Επιμέλεια: Αθανάσιος Κολαλάς**

**Δημιουργικό Αφίσας: Αλεξία Βαλταδώρου**

**Πληροφορίες:**

Πιάνο: Γιώργος Εμμανουήλ Λαζαρίδης

Απαγγελία: Καρυοφυλλιά Καραμπέτη

Φρούριο Επταπυργίου

Δευτέρα 27 Αυγούστου 2018

Ώρα έναρξης: 21:00

**Δημόσιες Σχέσεις/ Επικοινωνία: Έφη Τσαμπάζη, 6945908567**

 ΣΥΝΔΙΟΡΓΑΝΩΣΗ

  

ΔΙΟΡΓΑΝΩΣΗ:

 

ΧΟΡΗΓΟΙ:

 

ΧΟΡΗΓΟΙ ΕΠΙΚΟΙΝΩΝΙΑΣ:

